**ÎNSCRIEREA ÎN ÎNVĂȚĂMÂNTUL PRIMAR 2021-2022**

Ca în fiecare an, în semestrul al II-lea încep **înscrierile pentru clasa pregătitoare**. În vederea demarării cu succes a înscrierii în învățământul primar, în conformitate cu prevederile cuprinse în Metodologia de înscriere a copiilor în învățământul primar pentru anul școlar 2021-2022 și a Calendarului înscrierii, aprobată prin OME nr. 3473/10.03.2021, vă aducem la cunoștință următoarele informații:

 **I**.1)În conformitate cu prevederile Legii educației naționale nr. 1/2011, părinții, ai căror copii împlinesc vârsta de 6 ani până la data de 31 august 2021 inclusiv, au obligația de a înscrie copiii în învățământul primar în clasa pregătitoare.

2)Părinții ai căror copii împlinesc vârsta de 6 ani în perioada 1 septembrie – 31 decembrie 2021 inclusiv, pot să-și înscrie copiii în învățământul primar în clasa pregătitoare, dacă dezvoltarea lor psihosomatică este corespunzătoare, în baza recomandării eliberate de unitatea de învățământ cu nivel preșcolar, la solicitarea scrisă a părinților.

3)Părinții copiilor care împlinesc vârsta de 6 ani în perioada 1 septembrie – 31 decembrie 2021 inclusiv, care nu optează pentru înscrierea copiilor în clasa pregătitoare în anul școlar 2021-2022, sau ai celor pentru care dezvoltarea psihosomatică nu poate asigura parcurgerea cu succes a clasei pregătitoare își vor înscrie copiii la grădiniță, în grupa mare.

 4) Părinții copiilor care nu au frecventat grădinița sau sunt întorși din străinătate și împlinesc 6 ani în perioada 1 septembrie-31 decembrie 2021 pentru care, părinții solicită înscrierea în învățământul primar depun/transmit, prin e-mail sau prin poştă, la CJRAE Timiș cererea-tip în care se solicită evaluarea copilului în vederea stabilirii nivelului de dezvoltare a acestuia, prevăzută în anexa nr. 2 care face parte integrantă din prezenta metodologie Rezultatul evaluării dezvoltării copilului este comunicat în scris, prin e-mail sau prin poştă, cu confirmare de primire, după caz, sau este înmânat direct părintelui/tutorelui legal instituit/reprezentantului legal care a solicitat evaluarea. Rezultatul evaluării nu poate fi contestat şi are caracter confidenţial.

 **II.** Nu există criterii specifice de departajare.

 **III.** Pentru anul școlar 2021-2022, avem propus următorul Plan de școlarizare:

* **ŞCOALA GIMNAZIALĂ SATCHINEZ – 2 clase pregătitoare , 40 locuri**
* **ŞCOALA GIMNAZIALĂ HODONI –0,5 clasa pregătitoare (simultan),  8 locuri**
* **ŞCOALA PRIMARĂ BARATEAZ –0,25 clasa pregătitoare (simultan ), 7 locuri**

 **IV.** **Înscrierile** vor avea loc în două etape :

1. **Prima etapă**: **29 martie – 28 aprilie 2021**, de luni până joi, între orele 8,00-18,00, respectiv vineri, între orele 8,00 – 17,00
2. **A doua etapă** : **24 mai – 31 mai 2021**, de luni până vineri, între orele 8,00-18,00, respectiv vineri, între orele 8,00 – 17,00
3. **Actele necesare** înscrierii sunt :
* Cerere tip – de la unitatea de învățământ la care părintele dorește înscrierea copilului
* Copii după actul de identitate al părintelui/tutorelui legal
* Certificatul de naștere al copilului
* Documentul care atestă dezvoltarea psihosomatică corespunzătoare pentru parcurgerea clasei pregătitoare ( acolo unde este cazul)

 **Locul** unde vor avea loc înscrierile este la secretariatul Școlii Gimnaziale Satchinez, strada Daliei, nr.67, telefon 0256/379501, fax 0259379501, e-mail: sc\_satchinez@yahoo.com.

 Cererea-tip de înscriere se poate completa online, transmite prin e-mail, prin poştă sau se poate depune la secretariatul unităţii de învăţământ la care părintele doreşte înscrierea copilului, în perioada prevăzută de Calendarul înscrierii în învăţământul primar.

În situaţia completării online a cererii de înscriere sau a transmiterii prin e-mail sau prin poştă, părintele **va transmite unităţii de învăţământ declaraţia-tip pe propria răspundere**, prevăzută în [anexa nr. 3](https://www.educatiaimpreuna.ro/forum/index.php?forums/%C3%8Enscrierea-%C3%8En-%C3%8Env%C4%82%C8%9A%C4%82m%C3%82ntul-primar.119/) care face parte integrantă din prezenta metodologie, cu privire la veridicitatea informaţiilor completate în cerere, respectiv recomandarea de înscriere în clasa pregătitoare. Validarea cererii-tip de înscriere este obligatorie şi se face la unitatea de învăţământ la care părintele solicită înscrierea sau prin intermediul mijloacelor electronice şi constă în compararea datelor introduse în aplicaţia informatică cu documentele transmise de către părinte. În cazul în care cererea-tip de înscriere este completată pentru un copil care împlineşte vârsta de 6 ani în perioada 1 septembrie-31 decembrie 2021 inclusiv, alături de documentele menţionate părintele transmite şi o copie a recomandării de înscriere în clasa pregătitoare.

 **V.** Deoarece face parte din învățământul primar, clasa pregătitoare **se organizează** în spațiile celor trei școli : Satchinez, Hodoni și Bărăteaz. În toate cele trei locuri există clase special amenajate cu mobilier adaptat standardelor, comunicate de către Ministerul Sănătății, pentru copiii care intră în clasa pregătitoare și cu material didactic, specific pentru clasa respectivă.

 Prin **activitățile** care se vor desfășura pe parcursul clasei pregătitoare, copiii își vor dezvolta capacitatea de a comunica, vor stabili sau consolida primele contacte cu lumea numerelor și a literelor, vor învăța să observe mediul înconjurător și să interacționeze cu ceilalți copii, prin jocuri didactice, activități în echipă , activități de descoperire , prin desen, muzică și mișcare.

 Director,

prof. Liliana CĂLIANU